เราทานแบบบุฟเฟ่ต์ค่ะ 330 บาท ใช้บัตรนักเรียน-นักศึกษาลด เหลือ 297 บาท แบบไม่บุฟเฟ่ต์ก็มีนะคะ

คุณภาพเนื้อ ดีค่ะ สันในหมูอร่อยมาก เบคอนก็แล้วแต่รอบ บางรอบก็อร่อยกำลังดี บางรอบก็มีแต่มัน ส่วนเนื้อวัว เนื้อลายกับสันมาชิ้นใหญ่มาก เราเองยังตกใจเลย

อาหารที่สั่งเพิ่ม
- ซุปกิมจิ มีแต่น้ำกับผัก ส่วนตัวเฉยๆค่ะ
- ต๊อกบ๊อกกี อร่อยดีค่ะ เสียตรงที่ไม่ได้เสิร์ฟร้อนๆเสียดายมาก
- น้ำชารีฟิวให้ตลอด แต่ก็เหมือนน้ำเปล่าค่ะ

มีผักกาดแก้วให้ หมดขอเพิ่มใหม่ได้ ส่วนตัวเราประทับใจผักกาดแก้วมาก กรอบอร่อยมากค่ะ ทานคู่กับเนื้อนี่ตัดความเลี่ยนได้เยอะเลย ทำให้ทานได้มากกว่าเพื่อนที่ไม่ทานผักเยอะมากๆเลย เราคนเดียวก็ชามกว่าๆแล้วค่ะ55555

น้ำจิ้มอร่อยดีค่ะ มีกระเทียมกับพริกให้ปรุงเพิ่มตามใจได้เลยค่ะ

ของหวานเป็นน้ำแข็งไสใส่ถั่วแดง อร่อยดีค่า

พนักงานน่ารักมากๆ พูดไม่ค่อยชัดแต่คอยถามคอยเติมนู่นนี่ให้ตลอด แอร์ไม่โดนก็เปิดพัดลมให้อีกด้วยค่ะ เตาก็คอยเปลี่ยนให้ตลอดไม่ต้องเอ่ยปากเลย อีกอย่างถ้าเราไม่อยากปิ้งเองพนักงานจะเดินมาคอยปิ้งคอยตัดให้เลยค่ะ สบายยย

กฏของที่นี่คือถ้าปิ้งแล้วทานไม่เหลือต้องเสียเงินเพิ่มค่ะ แต่ถ้ายังไม่ปิ้งสามารถคืนได้ ส่วนอาหารที่สั่งเพิ่มถ้าทานไม่หมดคิดเงินเพิ่มค่ะ (เราสามารถบอกเขาได้ว่าเอาปริมาณน้อย)

แต่ละโต๊ะมีปลั๊กให้ชาจแบตได้ตามสบายไม่หวงค่าไฟเลยค่ะ

โดยรวมน่ากลับมาทานอีกค่ะ